ปรึกษาค่ะ ดิฉันอายุ 34 ปี ประจำเดือนมาไม่ตรงสักเดือน บางเดือนไม่มา บางที 2 เดือนมาที ดิฉันไม่เคยมีเพศสัมพันกับใคร ไม่เคยมีแฟนเลย โสดมา 34 ปี แต่มีโรคประจำตัวคือความดันสูง มีวิธีรักษาไหมคะ ตอนนี้สิวหนอง สิวอุดตันเต็มหน้าเลยคะ
สวัสดีค่ะ การมีประจำเดือนมาไม่สม่ำเสมอ อาจเกิดจาก-ถุงน้ำหลายใบในรังไข่-พังผืดมดลูก-โรคไทรอยด์-น้ำหนักตัวมากหรือน้อยผิดปกติ-ความเครียด ความกังวลการมีถุงน้ำหลายใบในรังไข่ เป็นความผิดปกติของระบบต่อมไร้ท่อ ทำให้มีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล อาการมาด้วยรอบเดือนที่ผิดปกติ สิวขึ้น ขนดก หรือมีผลต่อการสืบพันธุ์ ทำให้มีบุตรยากได้แนะนำพบสูตินรีแพทย์เพื่อตรวจร่างกายให้ได้การวินิจฉัยที่แน่นอน แพทย์อาจทำการอัลตราซาวน์หน้าท้องดูเพิ่มเติมเพื่อหาสาเหตุค่ะเบื้องต้นไม่ซื้อยาปรับฮอร์โมนใดๆมารับประทานเอง และรับประทานยาความดันที่แพทย์จ่ายอย่างสม่ำเสมอ